Міністэрства фінансаў Рэспублікі Беларусь

thumb|Эмблема Міністэрства фінансаў Рэспублікі Беларусь
**Міністэрства фінансаў Рэспублікі Беларусь** (***Мінфін Беларусі***) — орган дзяржаўнага кіравання падпарадкаваны Ураду Беларусі, упаўнаважаны кіраваць дзяржаўным скарбам. Міністр фінансаў прызначаецца і здымаецца з пасады Прэзідэнтам Рэспублікі Беларусь, а намеснікі міністра — Саветам Міністраў Рэспублікі Беларусь па ўзгадненні з Прэзідэнтам Рэспублікі Беларусь.

З 4 чэрвеня 2020 года года пасаду міністра займае Юрый Міхайлавіч Селіверстаў.

## Структура 
* Цэнтральны апарат — 9 галоўных упраўленняў, 2 дэпартаменты, 9 упраўленняў, па адным аддзеле, інспекцыі і групе, а таксама дзяржаўнае сховішча каштоўнасцей.

## Задачы 
* парадкаванне, кіраванне і ўзгадненне фінансавай дзейнасці ведамстваў урада;
* выкарыстанне скарбу для павышэння выніковасці вытворчасці і дзяржаўных прыбыткаў;
* распрацоўка прапаноў аб пазычанні;
* павышэнне выніковасці падаткаабкладання і выканання дзяржаўнага бюджэту;
* прыцягненне, выкарыстанне і пагашэнне знешніх дзяржаўных пазык;
* нагляд за захаваннем зацікаўленасцей дзяржаўнага скарбу;
* парадкаванне гандлю каштоўнымі металамі і камянямі і стварэнне іх запасу;
* парадкаванне распрацоўкі і вытворчасці бяспечных папер;
* нагляд за страхаваннем;
* ліцэнзаванне і нагляд за выкананнем выдадзеных дазволаў;
* парадкаванне рахункаводства і справаздачнасці;
* парадкаванне і нагляд за выкананнем заканадаўства аб аўдыце;
* нагляд за выпускам, абаротам і пагашэннем каштоўных папер.

## Паўнамоцтвы 
* атрыманне на свой запыт ад устаноў звестак аб выкарыстанні дзяржаўных сродкаў, а таксама рахункаводчыя справаздачы аб выкананні абавязкаў перад дзяржавай;
* атрыманне на свой запыт ад выканаўчых камітэтаў абласцей і Мінска зводы мясцовых бюджэтаў і справаздачы аб іх выкананні;
* прыпыненне выдаткоўвання дзяржаўных сродкаў атрымальнікам, якія не падаюць ва ўстаноўленыя тэрміны справаздачы аб іх выкарыстанні, выкарыстоўваюць іх не па прызначэнні або атрымалі іх незаконна;
* выдача пазык паводле дзяржаўнага бюджэту і ўкладанне вольных сродкаў у каштоўныя паперы ці гаспадарчую дзейнасць;
* выдача на запыт выканаўчых камітэтаў абласцей і Мінска пазык на выкананне мясцовых бюджэтаў, абумоўленых іх пагашэннем да канца справаздачнага года;
* пакрыццё страт зводных бюджэтаў абласцей і Мінска пры змяншэнні прыбыткаў ці павелічэнні выдаткаў мясцовых бюджэтаў;
* спагнанне са зводных бюджэтаў абласцей і Мінска сродкаў у дзяржаўны бюджэт пры ўхваленні Саветамі дэпутатаў пастаноў, што змяншаюць прыбыткі ці павялічваюць выдаткі дзяржаўнага бюджэту;
* спагнанне незаконна атрыманых ці не па прызначэнні скарыстаных сродкаў бюджэту, а таксама запазычанасцей і адсоткаў па бюджэтных пазыках;
* выдаткоўванне сродкаў да ўхвалення закона аб рэспубліканскім бюджэце на бягучы год у памеры 1/12 ад мінулагодніх выдаткаў;
* выпатрабаванне дадзеных аб прыбытках і выдатках дзяржаўных пазабюджэтных сродкаў і сродкаў ад прыбытковай дзейнасці бюджэтных устаноў;
* выдача банкам загадаў аб прыпыненні разлікаў рахункаў распарадчыкаў дзяржаўных сродкаў пры парушэнні імі заканадаўства;
* праверка выкарыстання дзяржаўных сродкаў.

## Крыніцы 
## Спасылкі 
* Сайт Міністэрства фінансаў Беларусі 

Фінансаў
Катэгорыя:Фінансы ў Беларусі
Беларусь
Катэгорыя:З’явіліся ў 1991 годзе